Nr. C 86/12 De Europæiske Fællesskabers Tidende 7. 4. 89 
Udkast til Rådets forordning (EØF, Euratom om fremsendelse af fortrolige statistiske oplys­
ninger til De Europæiske Fællesskabers Statistiske Kontor 
KOM(89) 3 endelig udg. 
(Forelagt af Kommissionen den 15. marts 1989) 
(89/C 86/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 213, 
under henvisning til Traktaten om Oprettelse af Det 
Europæiske Atomenergifællesskab, særlig artikel 187, 
under henvisning til udkast til forordning forelagt af 
Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
For at Kommissionen kan opfylde sine opgaver i henhold 
til Traktaterne, særlig i forbindelse med det indre 
marked, jf. artikel 8A i Traktaten om Oprettelse af Det 
Europæiske Økonomiske Fællesskab, skal den råde over 
fuldstændige og pålidelige oplysninger; med henblik på 
en effektiv forvaltning skal De Europæiske Fællesskabers 
Statistiske Kontor kunne råde over alle de nationale 
statistiske oplysninger, der er nødvendige for at udar­
bejde statistikker på fællesskabsplan og foretage de 
nødvendige analyser; 
i henhold til artikel 5 i Traktaten om Oprettelse af Det 
Europæiske Økonomiske Fællesskab og artikel 192 i 
Traktaten om Oprettelse af Det Europæiske Atomener­
gifællesskab skal medlemsstaterne lette Fællesskabet 
gennemførelsen af dets opgaver, og dette indebærer, at 
de skal fremsende alle de oplysninger, der er nødvendige 
for gennemførelsen heraf; medlemsstaterne har hidtil 
under henvisning til nationale bestemmelser om hemme­
ligholdelse af statistiske oplysninger modsat sig at frem­
sende fortrolige statistiske oplysninger til De Europæiske 
Fællesskabers Statistiske Kontor; dette medfører, at der 
på fællesskabsplan savnes en betydelig mængde oplys­
ninger, og dette gør det vanskeligt at udarbejde stati­
stikker for og udføre analyser vedrørende Fællesskabet; 
medlemsstaterne vil ikke længere have grund til at påbe­
råbe sig bestemmelser om hemmeligholdelse af statistiske 
oplysninger, når det står fast, at De Europæiske Fælles­
skabers Statistiske Kontor giver samme garantier for 
fortrolig behandling af oplysningerne som de nationale 
statistiske kontorer; disse garantier eksisterer allerede i et 
vist omfang i henhold til EF-Traktaterne og vedtægten 
for tjenestemænd i De Europæiske Fællesskaber, og de 
kan forøges ved hensigtsmæssige foranstaltninger, der 
træffes i henhold til denne forordning; i henhold til artikel 214 i Traktaten om Oprettelse af Det 
Europæiske Økonomiske Fællesskab og artikel 194, stk. 
1, i Traktaten om Oprettelse af Det Europæiske Atom­
energifællesskab er Fællesskabets tjenestemænd og øvrige 
ansatte, selv efter at deres hverv er ophørt, forpligtede til 
ikke at videregive oplysninger, der er af en sådan art, at 
de er omfattet af tavshedspligt; 
i henhold til artikel 17 i vedtægten for tjenestemænd i 
De Europæiske Fællesskaber har tjenestemænd tavsheds­
pligt med hensyn til alle forhold og anliggender, som de 
i medfør af deres stilling bliver bekendt med; denne pligt 
ophører ikke ved fratræden af tjenesten; 
for enhver misligholdelse af de forpligtelser, som tjene­
stemænd og øvrige ansatte i De Europæiske Fælles­
skabers Statistiske Kontor er underlagt, uanset om sådan 
misligholdelse er forsætlig eller uagtsom, vil tjeneste­
manden eller de øvrige ansatte kunne pålægges discipli­
nære sanktioner samt i givet fald strafferetlige sanktioner 
for brud på tavshedspligten, jf. dog bestemmelserne i 
artikel 12 og 18 i Protokollen vedrørende De Euro­
pæiske Fællesskabers Privilegier og Immuniteter; 
i henhold til artikel 215 i Traktaten om Oprettelse af Det 
Europæiske Økonomiske Fællesskab og artikel 188 i 
Traktaten om Oprettelse af Det Europæiske Atomener­
gifællesskab er Fællesskabet ansvarligt for skader 
forvoldt af dets institutioner eller af dets ansatte under 
udøvelsen af deres hverv; 
denne forordning vedrører alene fremsendelse til De 
Europæiske Fællesskabers Statistiske Kontor af statistiske 
oplysninger, som på områder, der falder inden for de 
nationale statistiske kontorers beføjelser, er fortrolige, og 
den har ingen indvirkning på særlige nationale bestem­
melser eller fællesskabsbestemmelser om fremsendelse af 
enhver anden type oplysninger til Kommissionen: 
denne forordning vedtages med forbehold af bestemmel­
serne i artikel 223 i Traktaten om Oprettelse af Det 
Europæiske Økonomiske Fællesskab, hvorefter ingen 
medlemsstat er forpligtet til at meddele oplysninger, hvis 
udbredelse efter dens opfattelse ville stride mod dens 
væsentlige sikkerhedsinteresser; 
i henhold til artikel 47 i Traktaten om Oprettelse af Det 
Europæiske Kul- og Stålfællesskab har Kommissionen 
bl.a. vedtaget beslutning nr. 1566/86/EKSF ('), og 
sådanne beslutninger berøres i henhold til artikel 232 i 
Traktaten om Oprettelse af Det Europæiske Økono­
miske Fællesskab ikke af nærværende forordning; 
O EFT nr. L 141 af 28. 5. 1986, s. 1. 
7. 4. 89 De Europæiske Fællesskabers Tidende Nr. C 86/13 
oprettelsen ved denne forordning af et rådgivende udvalg 
for fortrolige statistiske oplysninger sker i overensstem­
melse med Rådets afgørelse 87/373/EØF af 13. juli 1987 
om fastsættelse af de nærmere vilkår for udøvelsen af 
de gennemførelsesbeføjelser, der tillægges Kommis­
sionen ('); 
gennemførelsen af bestemmelserne i denne forordning, 
særlig bestemmelserne om at sikre beskyttelsen af de 
fortrolige statistiske oplysninger, der fremsendes til De 
Europæiske Fællesskabers Statistiske Kontor, kræver, at 
der stilles tekniske, personalemæssige og finansielle 
ressourcer til rådighed — 
UDSTEDT FØLGENDE FORORDNING: 
Artikel 1 
1. Formålet med denne forordning er: 
— at tillægge de nationale myndigheder ret til at frem­
sende fortrolige statistiske oplysninger til De Euro­
pæiske Fællesskabers Statistiske Kontor (i det 
følgende benævnt »Eurostat«) 
— at sikre, at Kommissionen træffer alle de foranstalt­
ninger, der er nødvendige for at sikre, at de frem­
sendte oplysninger behandles fortroligt. 
2. Denne forordning finder alene anvendelse på 
hemmeligholdelse af statistiske oplysninger. Der gøres 
ved forordningen ingen undtagelse fra særlige fælles­
skabsbestemmelser eller nationale bestemmelser om 
hemmeligholdelse af andre oplysninger end fortrolige 
statistiske oplysninger. 
Artikel 2 
I denne forordning defineres følgende begreber således: 
1. »Fortrolige statistiske oplysninger« oplysninger, der af 
medlemsstaterne erklæres for fortrolige i henhold til 
national lovgivning eller national praksis med hensyn 
til hemmeligholdelse af statistiske oplysninger 
2. »Nationale myndigheder« nationale statistiske 
kontorer og andre nationale institutioner, der har til 
opgave at indsamle og bearbejde statistiske oplys­
ninger for Fællesskabet 
3. »Oplysninger om fysiske personers private forhold« 
oplysninger om fysiske personers personlige og fami­
liemæssige forhold som fastlagt ved national lovgiv­
ning eller praksis i de enkelte medlemsstater 
4. »Anvendelse til statistiske formål« herved forstås, at 
oplysningerne udelukkende anvendes til udarbejdelse 
af statistiske tabeller eller statistisk-økonomiske 
(') EFT nr. L 197 af 18. 7. 1987, s. 33. analyser, og at de ikke må anvendes til administra­
tive, judicielle eller skatte- og afgiftsmæssige formål, 
herunder kontrolformål, over for de undersøgte 
enheder 
5. »Statistisk enhed« basisenhed, som den til Eurostat 
fremsendte statistiske oplysning vedrører 
6. »Direkte identifikation« identifikation af en statistisk 
enhed på grundlag af navn og adresse 
7. »Indirekte identifikation« mulighed for at identificere 
en statistisk enhed ud fra samlede statistiske oplys­
ninger 
8. »Tjenestemænd ansat i Eurostat« tjenestemænd, der er 
ansat i Fællesskaberne som omhandlet i artikel 1 i 
vedtægten for tjenestemænd i De Europæiske Fælles­
skaber, og som gør tjeneste i Eurostat 
9. »Andre ansatte i Eurostat« andre ansatte i Fællesska­
berne, der er ansat som omhandlet i artikel 2 til 5 i 
vilkårene for de øvrige ansatte i Fællesskaberne, og 
som gør tjeneste i Eurostat 
10. »Videregivelse« meddelelse af oplysninger i hvilken 
som helst form: offentliggørelse, adgang til data­
baser, mikrokort, telefonisk meddelelse osv. 
Artikel 3 
1. De nationale myndigheder har ret til at fremsende 
fortrolige statistiske oplysninger til Eurostat. 
2. Nationale bestemmelser om hemmeligholdelse af 
statistiske oplysninger finder ikke anvendelse i forbin­
delse med fremsendelse af statistiske oplysninger til 
Eurostat, hvis en fællesskabsretsakt om fællesskabssta­
tistik indeholder en bestemmelse om en sådan fremsen­
delse. 
3. Fortrolige statistiske oplysninger fremsendes til 
Eurostat på en sådan måde, at de statistiske enheder ikke 
direkte kan identificeres, medmindre andet følger af en 
fællesskabsretsakt. 
4. De nationale myndigheder er ikke forpligtede til at 
fremsende oplysninger til Eurostat vedrørende fysiske 
personers private forhold, hvis disse oplysninger er af en 
sådan art, at de muliggør direkte eller indirekte identifi­
kation af disse personer. 
Artikel 4 
1. Kommissionen træffer alle de retlige, administra­
tive, tekniske og organisatoriske foranstaltninger, der er 
nødvendige for at sikre, at statistiske oplysninger, der 
fremsendes af medlemsstaterne i henhold til artikel 3, 
behandles fortroligt. 
2. De i artikel 5 omhandlede foranstaltninger vedrø­
rende fortrolig behandling finder anvendelse på: 
a) alle fortrolige statistiske oplysninger, der skal frem­
sendes til Eurostat i henhold til en fællesskabsretsakt 
b) alle fortrolige statistiske oplysninger, som medlems­
staterne fremsender til Eurostat på frivillig basis. 
Nr. C 86/14 De Europæiske Fællesskabers Tidende 7. 4. 89 
3. Kommissionen fastlægger fremgangsmåden for 
fremsendelse af fortrolige statistiske oplysninger til 
Eurostat efter høring af det i artikel 7 omhandlede 
Rådgivende Udvalg for Fortrolige Statistiske Oplys­
ninger. 
Artikel 5 
1. Kommissionen pålægger generaldirektøren for 
Eurostat at sikre beskyttelsen af de oplysninger, der 
fremsendes af medlemsstaternes nationale myndigheder. 
Den udarbejder de nærmere regler herfor efter høring 
af det i artikel 7 omhandlede Rådgivende Udvalg for 
Fortrolige Statistiske Oplysninger. 
2. Kun tjenestemænd ansat i Eurostat har adgang til 
de fortrolige statistiske oplysninger, der fremsendes til 
Eurostat, og disse oplysninger må kun anvendes til rent 
statistiske formål. 
3. Kommissionen kan dog i undtagelsestilfælde og 
udelukkende til statistiske formål give andre ansatte i 
Eurostat samt andre fysiske personer, der arbejder i 
Eurostat i henhold til en kontrakt, adgang til fortrolige 
statistiske oplysninger. De nærmere regler for en sådan 
adgang fastsættes af Kommissionen efter høring af det i 
artikel 7 omhandlede Rådgivende Udvalg for Fortrolige 
Statistiske Oplysninger. 
4. Fortrolige statistiske oplysninger, som Eurostat er i 
besiddelse af, må kun videregives i en form, der ikke 
muliggør direkte eller indirekte identifikation af de 
statistiske enheder. 
5. Det er ikke tilladt Eurostats tjenestemænd og andre 
ansatte, eller fysiske personer, der arbejder i Eurostat i 
henhold til en kontrakt, at anvende oplysningerne til 
andre formål end fastsat i denne forordning. Dette 
gælder også efter forflyttelse, udtræden af tjenesten eller 
pensionering. 
Artikel 6 
Medlemsstaterne træffer inden 1. januar 1991 de 
fornødne foranstaltninger med henblik på at skride ind 
over for enhver misligholdelse af forpligtelsen til at 
hemmeligholde fortrolige statistiske oplysninger, der 
fremsendes i overensstemmelse med artikel 3. 
Medlemsstaterne meddeler uopholdeligt Kommissionen 
de foranstaltninger, de har truffet. Kommissionen under­
retter de øvrige medlemsstater herom. 
Artikel 7 
1. Der oprettes et Rådgivende Udvalg for Fortrolige 
Statistiske Oplysninger bestående af repræsentanter for 
alle medlemsstaterne under forsæde af en repræsentant for Kommissionen (Generaldirektøren i Eurostat eller en 
person udpeget af denne). 
2. Udvalgets formand forelægger udvalget et forslag 
til de foranstaltninger, der skal træffes. Udvalget afgiver 
en udtalelse om dette forslag inden for en frist, som fast­
sættes af formanden under hensyntagen til det pågæl­
dende spørgsmåls hastende karakter, i givet fald ved 
afstemning. 
3. Udtalelsen optages i mødeprotokollen; desuden har 
enhver medlemsstat ret til at anmode om, at dens stand­
punkt indføres i mødeprotokollen. 
4. Kommissionen tager størst muligt hensyn til 
udvalgets udtalelse. Den underretter udvalget om, hvor­
ledes den har taget hensyn til dets udtalelse. 
Artikel 8 
1. Udvalget kan høres af Kommissionen i forbindelse 
med alle spørgsmål, der omfattes af nærværende forord­
ning. 
2. Udvalget høres af Kommissionen inden vedtagelsen 
af de i artikel 4, stk. 3, og de i artikel 5, stk. 1 og 3, 
omhandlede foranstaltninger. 
3. Udvalget kan på formandens anmodning eller på 
anmodning fra et af medlemmerne behandle de proce­
durer, der er gennemført til sikring af den statistiske 
fortrolighed, når fortrolige statistiske oplysninger er 
fremsendt til Eurostat. 
4. Udvalget fastsætter selv sin forretningsorden. 
Artikel 9 
Til Kommissionens gennemførelse af denne forordning 
skal der på De Europæiske Fællesskabers almindelige 
budget opføres de finansielle midler, der anses for 
nødvendige: 
— 1 000 000 ECU for 1990 
— 500 000 ECU for hvert af årene 1991 til 1993. 
Artikel 10 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Dog anvendes artikel 3 fra den 1. januar 1991. 
Denne forordning er bindende i alle enkeltheder og 
gælder umiddelbart i hver medlemsstat.